KOMISIJOS SPRENDIMAS
2005 m. gruodžio 21 d.
dėl lengvatas gaunančių šalių, kurioms galima taikyti specialią tvaraus vystymosi ir gero valdymo skatinamąją priemonę, numatytą Tarybos reglamento (EB) Nr. 980/2005 dėl bendrųjų tarifų lengvatų sistemos taikymo 26 straipsnio e punkte, sąrašo
(2005/924/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo (1), ypač į jo 11 ir 26 straipsnius,
kadangi:
(1)
Reglamente (EB) Nr. 980/2005 numatomas specialios skatinamosios priemonės taikymas besivystančioms šalims, kurios atitinka tam tikrus tvaraus vystymosi ir gero valdymo reikalavimus.
(2)
Kiekviena besivystanti šalis, pageidaujanti pasinaudoti specialia skatinamąja priemone, iki 2005 m. spalio 31 d. pateikė rašytinį prašymą kartu su išsamia informacija, susijusia su atitinkamų konvencijų ratifikavimu, teisės aktais ir priemonėmis, skirtomis veiksmingai įgyvendinti konvencijų nuostatas, ir įsipareigojo neprieštarauti ir visiškai laikytis stebėsenos ir peržiūros mechanizmo, kuris numatytas atitinkamose konvencijose ir susijusiuose dokumentuose.
(3)
Komisija išnagrinėjo šiuos prašymus pagal Tarybos reglamento (EB) Nr. 980/2005 11 straipsnio nuostatas ir sudarė galutinį lengvatas gaunančių šalių, kurios atitinka atitinkamus kriterijus, sąrašą. Todėl speciali skatinamoji priemonė šioms šalims turėtų būti taikoma nuo 2006 m. sausio mėn. 1 d. iki 2008 m. gruodžio 31 d.
(4)
Šiame sprendime numatytos priemonės atitinka Bendrųjų lengvatų komiteto nuomonę,
PRIĖMĖ ŠĮ SPRENDIMĄ:
Vienintelis straipsnis
Nuo 2006 m. sausio mėn. 1 d. iki 2008 m. gruodžio 31 d. speciali tvaraus vystymosi ir gero valdymo skatinamoji priemonė, numatyta Reglamente (EB) Nr. 980/2005, taikoma šioms besivystančioms šalims:
(BO)
Bolivijai
(CO)
Kolumbijai
(CR)
Kosta Rikai
(EC)
Ekvadorui
(GE)
Gruzijai
(GT)
Gvatemalai
(HN)
Hondūrui
(LK)
Šri Lankai
(MD)
Moldovos Respublikai
(MN)
Mongolijai
(NI)
Nikaragvai
(PA)
Panamai
(PE)
Peru
(SV)
Salvadorui
(VE)
Venesuelai
Priimta Briuselyje, 2005 m. gruodžio 21 d.